ห้ามเลือดหลังถอนฟันแท้ ห้ามเลือดให้เด็กฟันโยกเพิ่งหลุด
แค่คิดก็ไม่คุ้ม (และแอบสยอง) แล้ว ว่าจะประหยัดถึงขั้นหาคีมมาถอนฟันป๊วดปวดซี่นั้นเอง คุณอาจทำฟันซี่ที่ปวดนั้นแตกหรือลามไปโดนซี่อื่นด้วย จนเหงือก กราม หรือเส้นประสาทพังกันหมด นี่ยังไม่นับว่าเสี่ยงติดเชื้อกับเลือดไหลท่วมอีกนะ ไปหาหมอฟันให้เขาตรวจวินิจฉัยและรักษาอย่างถูกต้องดีกว่า ดีไม่ดีสุดท้ายก็ไม่ต้องถอนด้วย คำแนะนำในการดูแลก็จะแตกต่างออกไปตามชนิดของฟันที่ถูกถอน รวมถึงวิธีถอน ประวัติการรักษา และปัจจัยอื่นๆ ขั้นตอนต่อไปนี้เป็นวิธีห้ามเลือดเบื้องต้นหลังถอนฟันหรือฟันหลุด แต่สุดท้ายต้องเชื่อคำแนะนำของคุณหมอเป็นหลัก คุณหมอจะให้คุณกัดผ้าก๊อซทันทีหลังถอนฟันเสร็จ และกัดค้างไว้อย่างน้อย 15 นาที หรืออาจนานถึงครึ่งหรือ 1 ชั่วโมง แล้วแต่ว่าถอนด้วยวิธีไหน  กัดไว้ให้มั่น อย่าให้ผ้าก๊อซเลื่อนหลุดไปไหน ไม่งั้นเดี๋ยวลิ่มเลือดที่เริ่มจับตัวจะหลุดจนเลือดไหลออกมาใหม่ ถ้าผ้าก๊อซชุ่มเลือดหลังผ่านไป 15 นาที ให้เพิ่มผ้าก๊อซใหม่เข้าไปโดยไม่ต้องเอาก้อนเก่าออกด้วยสาเหตุเดียวกันกับที่บอกไปข้างบน หลังกัดผ้าก๊อซไปประมาณ 45 - 60 นาทีแรก คุณอาจต้องกัดผ้าก๊อซต่ออีก 3 - 5 ชั่วโมงหรือนานกว่านั้น อันนี้ก็แล้วแต่คุณหมอพิจารณา อันนี้ก็เหมือนกับขั้นตอนเวลาเด็กฟันน้ำนมหลุด คือใช้แรงโน้มถ่วงให้เป็นประโยชน์ ไม่ให้เลือดไหลย้อนไปที่หัว จะได้ไม่ไหลลงคอ อีกเรื่องที่ควรย้ำเหมือนกรณีเด็กฟันน้ำนมหลุด คือถ้ากลืนเลือดลงไปอาจทำให้คลื่นไส้ได้ เพราะฉะนั้นอย่าเงยหน้าเวลาเลือดออกในปาก (หรือจากจมูก) เราไม่ได้บอกให้ดื่มชาหรือกาแฟร้อน รวมถึงเครื่องดื่มหรืออาหารร้อนอื่นๆ ด้วยในวันแรก (หรือตามคุณหมอแนะนำ) เพราะจะไปละลายลิ่มเลือดที่ปากแผล แต่เราจะใช้สรรพคุณช่วยให้เลือดแข็งตัวของชาดำ (black tea) ให้เป็นประโยชน์  แทนนิน หรือ tannic acid ที่พบในชาดำช่วยให้เลือดจับตัวกัน ให้คุณลองเอาถุงชาใช้แล้วมาชุบน้ำหมาดๆ แล้วเอามากัดแทนผ้าก๊อซ กัดค้างไว้แบบนั้น 15 นาทีแล้วติดตามผลว่าเลือดหยุดหรือไหลน้อยลงเปล่า ถ้าจำเป็นก็กัดต่อโดยใช้ถุงใหม่ได้เลย  ชาอาจทิ้งคราบไว้ชั่วคราวที่เหงือกและฟันใกล้เคียง แต่เดี๋ยวก็หายไปเอง อย่าไปเชื่อว่ากลั้วน้ำเกลืออุณหภูมิห้องแล้วช่วยห้ามเลือด เพราะทำแบบนั้นอาจไปชะเอาเลือดที่เริ่มแข็งตัวให้เริ่มไหลใหม่ได้ แต่เป็นเรื่องจริงที่น้ำเกลือช่วยล้างแผล ก็ถือว่ามีประโยชน์พอควร  บ้วนปากด้วยน้ำอุณหภูมิห้อง 1 ถ้วยผสมเกลือ 1 ช้อนชา วันละ 1 ครั้งขึ้นไป ภายใน 24 ชั่วโมงหลังถอนฟัน หรือตามที่คุณหมอแนะนำ  นอกจากการบ้วนปากที่แนะนำหลังถอนฟันทันที ก็อย่าไปบ้วนเพิ่มเพราะจะไปรบกวรการแข็งตัวของเลือด พวกน้ำยาบ้วนปากสูตรผสมแอลกอฮอล์กับ Peroxide นี่แหละตัวดีเลย  คุณหมออาจแนะนำว่าอย่าบ้วนปากมากเกินไปสักพักหลังถอนฟัน เพื่อป้องกันกระดูกเบ้าฟันอักเสบ (dry socket) เวลาเลือดที่แข็งตัวถูกชะหรือละลายจนทิ้งหลุมไว้ให้ดูต่างหน้าหลังถอนฟัน ซึ่งจะทำให้ปวดหรือติดเชื้อได้ ถ้ามีเลือดซึมในช่วงหลายวันหลังถอนฟันถือว่าปกติ ไม่น่าเป็นห่วงอะไร แต่ถ้าไหลจริงจัง ไหลนาน อาจเป็นสัญญาณว่ามีโรคแทรกซ้อนจากการถอนฟันหรือมีโรคอื่นที่คุณไม่รู้ตัว  ถ้ามีเลือดขังหรือไหลออกมาจากจุดที่ถอนฟันใน 15 - 20 วินาทีหลังเอาผ้าก๊อซออก แสดงว่าผิดปกติ  นอกจากต้องยกหัวสูงแล้ว ให้งดออกกำลังกายสัก 2 - 3 วันเพื่อป้องกันไม่ให้เลือดไหลออกมาอีก เพราะการออกกำลังกายจะไปเพิ่มความดันเลือด ทำให้เลือดถูกดันไหลออกมาได้ ถ้าเด็กดึงฟันที่โยกแล้วเลือดออกเยอะ แสดงว่าดึงออกมาเร็วเกินไป รอให้ฟันโยกมากๆ จนหลุดออกมาเองดีกว่า แค่ดึงช่วยหน่อยเดียวก็พอ จะได้ไม่เจ็บหรือเลือดออกเยอะจนเกินไป (บางทีก็ไม่ไหลเลย)  แทนที่จะผูกเชือกกับฟันแล้วกระตุกเหมือนที่พ่อบางคนแนะนำ ให้เด็กจัดการเองจะดีที่สุด ก็ลิ้นนี่แหละ เอาดุนๆ โยกๆ เข้าไปไม่ต้องมากเดี๋ยวก็ได้เรื่อง ถ้าอดใจไม่ไหวอยากช่วยลูก ให้เอานิ้วจับฟันไว้ อย่าลืมประกบผ้าก๊อซไว้ด้วย จากนั้นก็โยกฟันไปมาเบาๆ ถ้าทำลำบากมีแรงต้าน แสดงว่ายังไม่ถึงเวลา ถ้าลูกฟันโยกแต่ไม่ยอมหลุดสักที ให้พาไปหาหมอฟันจะดีกว่า ฟันน้ำนมมักหลุดโดยไม่เลือดไหล แต่ถ้ามีบ้างนิดๆ ก็ถือเป็นเรื่องปกติ บางทีเลือดจริงก็มีไม่กี่หยดหรอกแต่ดันไปผสมกับน้ำลายซะดูเยอะสยอง ยังไงก็ปลอบลูกไว้แต่เนิ่นๆ (คุณเองก็อย่าดราม่าจนลูกกลัวซะเอง) เผื่อว่าจะมีเลือดไหลออกมาน่ะ บ้วนปากแล้วกลั้วด้วยน้ำเย็นตามทันทีหลังฟันหลุดช่วยล้างเลือดในปากได้ เสร็จแล้วก็จบ อย่าตามด้วยน้ำยาบ้วนปากล่ะ เพราะเราไม่ได้จะล้างเลือดจนหมดจด แต่อยากให้เลือดแข็งปิดแผลไว้ ถ้าเลือดออกนิดๆ ซึ่งเป็นเรื่องปกติเวลาฟันน้ำนมหลุด ก็ไม่ต้องไปยุ่งอะไร แต่ถ้าผ่านไปเป็นนาทีแล้วเลือดยังไหลอยู่ ให้คุณใช้ผ้าก๊อซกดแผลห้ามเลือดไว้  ม้วนผ้าก๊อซแผ่นเดียวหรือมากกว่าที่ชุบน้ำหมาดๆ แล้วให้เป็นก้อน เลือดจะได้ไม่ติด เอาไปให้เด็กกัดไว้ 15 นาที  บอกลูกว่าให้กัดไว้นิ่งๆ อย่าอ้าปากหรือดุนผ้าก๊อซไปมา ให้กัดค้างไว้แบบนั้น ถ้าเด็กยังเล็กก็ยากหน่อย แต่ถ้าบอกว่าเตรียมรางวัลปลอบใจไว้ก็คงพอได้ผล ถ้าเป็นเด็กเล็ก คุณอาจต้องเป็นคนกดผ้าก๊อซไว้ให้เอง โดยเฉพาะถ้าคุณเป็นห่วงกลัวว่าเขาจะเผลอกลืนผ้าก๊อซลงไป ติดตามผลหลังผ่านไป 15 นาที ถ้าเลือดยังไม่หยุดไหล ให้เปลี่ยนผ้าก๊อซใหม่ แล้วพาไปหาหมอดีกว่า ถ้าต้องใช้ผ้าก๊อซห้ามเลือด นั่งตรงๆ ให้หัวสูงไว้แรงโน้มถ่วงจะช่วยให้เลือดค่อยๆ หยุดเอง ส่วนที่ต้องก้มหรือยื่นหน้า เพราะเลือด (หรือผ้าก๊อซ) จะได้ไม่ไหลลงคอ ถ้ากลืนเลือดลงไปอาจทำให้คลื่นไส้ได้ คนเขาถึงได้บอกว่าอย่าเงยหน้าเวลาเลือดกำเดาไหล กลั้วน้ำเกลืออุณหภูมิห้องว่ากันว่าช่วยห้ามเลือดได้ดีเวลาฟันหลุด แต่ถ้าเลือดกำลังหรือเพิ่งจะแข็งตัว ระวังจะไปชะเลือดจนแผลเปิดเลือดไหลออกมาใหม่ได้  ห้ามใช้น้ำยาบ้วนปากสูตรผสมแอลกอฮอล์หรือ hydrogen peroxide เพราะจะไปละลายลิ่มเลือดปากแผลเหมือนกัน  ถ้าดื่มน้ำหรือกินอาหารร้อนๆ ก็ทำให้เลือดไหลออกมาใหม่ได้ เพราะฉะนั้นอย่าเพิ่งให้เด็กกินซุปจนกว่าวันถัดไป ถ้าหิวน้ำก็ให้ดื่มน้ำเย็นนี่แหละดีที่สุดทั้งเด็กและผู้ใหญ่ เริ่มกลั้วน้ำเกลืออุณหภูมิห้อง (เกลือประมาณ 1 ช้อนชาต่อน้ำ 1 ถ้วย) ได้ในวันถัดไป แผลจะได้สะอาด แต่เด็กต้องโตพอจะบ้วนน้ำเกลือออกมาได้นะ อย่าเพิ่งเบื่อที่เราย้ำซ้ำๆ เพราะเรื่องนี้สำคัญ ว่าฟันน้ำนมหลุดไม่ควรมีเลือดออกเยอะหรือนานขนาดนั้น  เลือดไหลไม่หยุดแปลว่าอาจมีเศษฟันหักติดอยู่ หรือเกิดปัญหาทำนองนั้น ไม่ก็เด็กมีโรคประจำตัวที่ทำให้เลือดออกเยอะจนเกินไป พาไปหาหมอกันไว้ก่อนจะดีกว่า แต่ก็อย่างที่บอก ว่าถ้ามีเลือดซึมๆ หรือหยดเลือดแดงๆ ปนกับน้ำลายออกมาไม่ถือว่าผิดปกติ ถ้าเลือดไม่เอ่อหรือหยดนองออกมาจากแผลก็รอก่อน ไม่เป็นไร
ให้หมอถอนฟันให้. หลังจากถอนฟันแล้ว ต้องทำตามที่คุณหมอสั่งอย่างเคร่งครัด. กัดผ้าก๊อซสะอาดเปียกหมาดๆ ให้เลือดแข็งตัว. ยกหัวสูงไว้ แต่ก้มหน้านิดๆ. ลองใช้ถุงชา. อย่าเพิ่งบ้วนปากด้วยน้ำเกลือจนกว่าจะวันถัดไป. ถ้าเลือดไหลไม่หยุดนานผิดปกติให้รีบไปหาหมอ. ปล่อยให้เป็นไปตามธรรมชาติ. ยังไงเลือดก็ต้องไหล. กัดผ้าก๊อซสะอาดเปียกหมาดๆ ไว้ 15 นาที. ยกหัวเด็กสูงไว้ แต่ก้มหน้านิดๆ. อย่าให้เด็กบ้วนปากบ่อยๆ. ถ้าเลือดไหลต่อไปเกิน 15 นาที ให้รีบพาเด็กไปหาหมอฟัน.
https://www.wikihow.com/Stop-the-Bleeding-After-You-Pull-out-a-Loose-Tooth https://www.wikihow.com/Stop-the-Bleeding-After-You-Pull-out-a-Loose-Tooth
Stopping Bleeding from a Pulled Permanent Tooth Stopping Bleeding from a Pulled Baby Tooth